“Thoko o nyaka go adima puku mo bokgobapukung,” a realo Koko.
“Naa Thoko o na le karata ya bokgobapuku?” gwa botšiša mošomi wa bokgobapuku. Thoko o ile a šikinya hlogo. “Agaa, morago ga ge Koko wa gago a tladitše foromo o ka diriša karata ya bokgobapuku go tšea dipuku,”a realo mošomi wa bokgobapuku.
“Ke a go rata felo fa,” Thoko a hebaheba. Koko o ile a lebelela gomme a myemyela.
“Tšea nako ya gago,” a realo Nadia. “Ke dumela gore o tla hwetša puku ye o e ratago.”
“E bonala e le puku ya go ratega,” a realo Koko. Efela Thoko o ile a šikinya hlogo. O be a tseba gore o rata eng le gore o nyaka eng. Ka fao, o ile a kgwahliša puku ya gagwe ka diatleng.
“Bjale o leloko la bokgobapuku,” a realo Nadia. Thoko o be a thabile kudu!
“Aowa,” a realo Thoko, “Moh Rhode o rile go mpha yona ka e bušetša ka mokotleng!”
“Themba ka nako ye ngwe o tšea dilo a se a di kgopele, efela o phela a di buša,” gwa fetola Thoko.
“Ee,” a realo Themba, “Ke be ke tlile go bušetša, efela Linzi Dube a re ke mo adime yona.”
“Tata o e swere,” a realo Linzi. “Ga a kgone go bala efela o be a nyaka go lebelela diswantšho.”
Thoko o be a thoma go bona Koko a sepediša ka tsela ye. Efela ba rile ga ba fihla bokgobapukung, ba hwetša lebati le tswaletšwe. Koko o badile tsebišo ya go re, “Go tlo bulwa gape ka Mošupologo.”
“O se belaele ka seo,” a realo Koko.“Ke tla hlalosetša mošomi wa bokgobapuku gore go diregile eng. Ke dumela gore o tlo kwešiša gore go diragala eng ge puku e le bose bjalo ka ye. Batho bohle ba nyaka go e bala! Re tla ipshina ka yona gape go fihlelela re e buša ka Mošupologo.”
Koko le Thoko ba iša puku bokgobapukung ka Mošupologo mosegare. Nadia o ile a lemoga gore e latetšwe. Efela e rile ge Koko a hlaloša mabaka a go dira gore e se boye ka nako ye e beilwego, Nadia a myemyela a re, “Ke kanegelo ye bose! Thoko, ka moso o tle le bagwera ba gago le bona ba diriše bokgobapuku … le rakgolo wa Linzi. Mesong ya Labohlano re ruta batho go bala.”